Raumo gamle kirke fra 1400-årene
**Raumo** (finsk: *Rauma*) er en kommune og Finlands tredje eldste by (etter Åbo og Borgå), grunnlagt 17. mai 1442. Byen ligger ved kysten av Bottenhavet omtrent 90 km nord om Åbo i landskapet Satakunta.

Etter kommunesammenslåingen med Lappi 1. januar 2009 har Raumo kommune cirka 39 700 innbyggere og et areal på 509,43 km² hvorav 13 km² er vann. Kommunen er enspråklig finsk og grenser til kommunene Euraåminne, Eura, Letala og Pyhäranta. På stedet fantes det et fransiskanerkloster før byen ble grunnlagt, og Raumos gamle kirke var opprinnelig klosterkirka. Da Helsingfors ble grunnlagt i 1550, ble det befalt at borgerne i Raumo skulle flytte dit, men det var svært upopulært, og etter noen år fikk borgerne lov til å flytte tilbake igjen.

Økonomi
-------

Raumo har alltid vært en sjøfartsby, og økonomien baserte seg på handel og sjøfart. Byen har fremdeles en stor havn. Skipsbygging er tradisjonelt en av de største næringene, og midt på 1900-tallet ble det grunnlagt to store verft; Rauma-Repola og Hollming. De ble i 1990-årene slått sammen til Finnyards, og senere fusjonert med Aker-gruppen til Aker-Finnyards. Den største bedriften i dag er UPM-Kymmene som driver en av Europas største papirfabrikker i Raumo. Metsä Group har både massefabrikk og sagbruk her. Gruppen Metso, som tidligere var tilknyttet Rauma-Repola, har en stor fabrikk for utstyr for papirmøller i byen. Mellom Raumo og nabobyen Nystad sørover befinner Oras fabrikker seg, en ledende VVS-bedrift.

Den gamle bysentrum, Gamle Raumo, er en kompakt og velbevart by av lave tømmerbygninger rundt den gotiske fransiskanerkirken, og er tatt opp på UNESCOs verdensarvsliste.

Befolkningsutviklingen
----------------------

| Befolkningsutviklingen i Birkala 1980-2010 |
| --- |
| År |  |  | Innbyggere |  |
| 1980 |    | 42 973 |
| 1985 |    | 43 564 |
| 1990 |    | 42 410 |
| 1995 |    | 42 089 |
| 2000 |    | 41 001 |
| 2005 |    | 40 381 |
| 2010 |    | 39 715 |
| Kilde: 1980-2010 |

Media
-----

Avisen Länsi-Suomi har sin redaksjon i Raumo.

Bilder
------

* Gamle Raumo fra ovenGamle Raumo fra oven
* Raumo kunstmuseumRaumo kunstmuseum
* Gamle RaumoGamle Raumo
* Det gamle rådhusetDet gamle rådhuset
* Marela husetMarela huset
* Raumo havmuseumRaumo havmuseum

Referanser
----------

1. ↑  «Kartplatsen». Lantmäteriverket. Besøkt 15. desember 2021.
2. ↑  Statistikdatabase[*død lenke*] (finsk)

Eksterne lenker
---------------

* (fi) Offisielt nettsted Rediger på Wikidata

* (en) Rauma – kategori av bilder, video eller lyd på Commons Rediger på Wikidata
* *Uppslagsverket Finland*, Raumo[*død lenke*]

| * v
* d
* r
Kommuner i landskapet Satakunta |
| --- |
| Landskapets våpen | **Björneborg** **·** Eura **·** Euraåminne **·** **Harjavalta** **·** Jämijärvi **·** **Kankaanpää** **·** Karvia **·** **Kumo** **·** Nakkila **·** Påmark **·** **Raumo** **·** Sastmola **·** Siikais **·** Säkylä **·** **Ulvsby** **·** **Vittis** | Finlands flagg |
| **Tidligere kommuner:** Björneborg landkommune **·** Hinnerjoki **·** Honkajoki **·** Honkilahti **·** Kauvatsa **·** Kiikoinen **·** Kiukais **·** Kjulo **·** Kodisjoki **·** Kulla **·** Lappi **·** Lavia **·** Luvia **·** Norrmark **·** Raumo landkommune **·** Vampula **·** Vittisbofjärd |

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Uppslagsverket Finland **·** Encyclopædia Britannica **·** VIAF **·** LCCN **·** BNF **·** BNF (data) **·** SUDOC **·** GeoNames **·** MusicBrainz
 |